Ainukese lahendusena soovitatakse vanalinna elanikel mujale kolida. See ei ole ju väljapääs! Elanikest tühi pimedate akendega vanalinn muutub ebaturvaliseks, pole naabrivalvet, kaob omanikutunne ning hoolivad majaomanikud. Vanalinn muutub  mitteatraktiivseks turistidele, kes Eesti Giidide Ühingu sõnul tulevad lisaks kaunile arhitektuurile vanalinna just selleks, et näha, kuidas siin elatakse ning mitte kannu õlle või merevaigust nänni ja matrjoska pärast.